

กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

ที่ มท ๐๘16.3/ว

มิถุนายน 2564

เรื่อง การจัดสรรทุนการศึกษาสำหรับนักเรียนระดับประถมศึกษาตอนปลายที่สนใจเรียนทางสายวิทยาศาสตร์ ประจำปี 2564

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ที่ มท 0816.3/ว 79 ลงวันที่ 15 มกราคม 2564

สิ่งที่ส่งมาด้วย 1. พระโอวาทของประธานกรรมการมูลนิธิ จำนวน 1 ฉบับ

2. รายชื่อนักเรียนที่ได้รับทุนการศึกษา จำนวน 1 ฉบับ

ตามที่กรมส่งเสริมการปกครองท้องถิ่นได้ขอความร่วมมือจังหวัดดำเนินการคัดเลือกนักเรียน  
ที่กำลังศึกษาอยู่ในชั้นประถมศึกษาตอนปลายในสถานศึกษาสังกัดองค์กรปกครองส่วนท้องถิ่นที่สนใจเรียน  
ทางสายวิทยาศาสตร์ ด้วยวิธีการประกวดบทความหรือโครงงานทางวิทยาศาสตร์ เพื่อเข้ารับทุนการศึกษาจากมูลนิธิพระบรมราชานุสรณ์พระบาทสมเด็จพระปกเกล้าเจ้าอยู่หัวและสมเด็จพระนางเจ้ารำไพพรรณี ประจำปี 2564 ความละเอียดแจ้งแล้ว นั้น

ในการนี้ มูลนิธิพระบรมราชานุสรณ์พระบาทสมเด็จพระปกเกล้าเจ้าอยู่หัวและสมเด็จพระนางเจ้า  
รำไพพรรณี ได้อนุมัติให้ทุนการศึกษาแก่นักเรียนสังกัดองค์กรปกครองส่วนท้องถิ่น จำนวน 12 ทุน ๆ ละ 2,000 บาท (สองพันบาทถ้วน) ขอความร่วมมือจังหวัดแจ้งองค์กรปกครองส่วนท้องถิ่นที่จัดการศึกษา ประชาสัมพันธ์  
ผลการอนุมัติทุนการศึกษาดังกล่าวให้ ครู นักเรียน และผู้ที่เกี่ยวข้องทราบโดยทั่วกัน สำหรับองค์กรปกครองส่วนท้องถิ่นที่มีนักเรียนได้รับทุนการศึกษา ให้ส่งสำเนาสมุดบัญชีธนาคารกรุงไทยสาขาใดก็ได้ โดยใช้ชื่อบัญชี “ชื่อนักเรียนที่ได้รับทุนการศึกษา หรือเพื่อนักเรียนที่ได้รับทุนการศึกษา” ให้กรมส่งเสริมการปกครองท้องถิ่น ภายในวันที่ 2 กรกฎาคม 2564 เพื่อโอนเงินทุนการศึกษาให้นักเรียนที่ได้รับทุนการศึกษาต่อไป รายละเอียดตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

รอง อสถ..................................

ผอ.กศ......................................

ผอ.กง.สศ.................................

หน.ฝ.กศ...................................

จนท..........................................

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐๒2-๓ ต่อ 203

โทรสาร ๐-๒๒๔๑-๙๐๒2-๓ ต่อ 218



กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

ที่ มท ๐๘16.3/ว

มิถุนายน 2564

เรื่อง ขอขอบคุณ

เรียน ประธานมูลนิธิพระบรมราชานุสรณ์พระบาทสมเด็จพระปกเกล้าเจ้าอยู่หัวและสมเด็จพระนางเจ้ารำไพพรรณี

อ้างถึง หนังสือมูลนิธิพระบรมราชานุสรณ์พระบาทสมเด็จพระปกเกล้าเจ้าอยู่หัวและสมเด็จพระนางเจ้ารำไพพรรณี  
ที่ สผ 0003/ว 534 ลงวันที่ 11 มิถุนายน 2564

สิ่งที่ส่งมาด้วย ใบสำคัญรับเงิน จำนวน 1 ฉบับ

ตามที่มูลนิธิพระบรมราชานุสรณ์พระบาทสมเด็จพระปกเกล้าเจ้าอยู่หัวและสมเด็จพระนางเจ้ารำไพพรรณี ได้อนุมัติทุนการศึกษาสำหรับนักเรียนระดับประถมศึกษาตอนปลายที่สนใจเรียนทางสายวิทยาศาสตร์ ประจำปี 2564 จำนวน 12 ทุน ๆ ละ 2,000 บาท รวมเป็นเงินทั้งสิ้น 24,000 บาท (สองหมื่นสี่พันบาทถ้วน) ความละเอียดทราบแล้ว นั้น

กรมส่งเสริมการปกครองท้องถิ่นและนักเรียนผู้ที่ได้รับทุนการศึกษาทั้ง 12 คน มีความซาบซึ้ง  
ในความกรุณาของมูลนิธิพระบรมราชานุสรณ์พระบาทสมเด็จพระปกเกล้าเจ้าอยู่หัวและสมเด็จพระนางเจ้า  
รำไพพรรณี ที่ได้สนับสนุนนักเรียนผู้สนใจเรียนทางสายวิทยาศาสตร์ เพื่อเป็นขวัญและกำลังใจในการศึกษา  
หาความรู้และพัฒนาตนเอง ขอขอบคุณมูลนิธิพระบรมราชานุสรณ์พระบาทสมเด็จพระปกเกล้าเจ้าอยู่หัว  
และสมเด็จพระนางเจ้ารำไพพรรณี มา ณ โอกาสนี้ และได้ส่งใบสำคัญรับเงินทุนการศึกษาแก่นักเรียนระดับประถมศึกษาตอนปลายที่สนใจเรียนทางสายวิทยาศาสตร์ ประจำปี 2564 รายละเอียดตามสิ่งที่ส่งมาด้วย

##### จึงเรียนมาเพื่อโปรดทราบ

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

รอง อสถ..................................

ผอ.กศ......................................

ผอ.กง.สศ.................................

หน.ฝ.กศ...................................

จนท..........................................

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐๒2-๓ ต่อ 203

โทรสาร ๐-๒๒๔๑-๙๐๒2-๓ ต่อ 218